CELEX: 32018R0521
Language: et
Date: 2018-03-28 00:00:00
Title: Komisjoni rakendusmäärus (EL) 2018/521, 28. märts 2018, millega muudetakse määrust (EÜ) nr 1296/2008, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta

3.4.2018   
            
            
               ET
            
            
               Euroopa Liidu Teataja
            
            
               L 87/12
            
         KOMISJONI RAKENDUSMÄÄRUS (EL) 2018/521,
   28. märts 2018,
   millega muudetakse määrust (EÜ) nr 1296/2008, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007, (1) eriti selle artikli 187 punkti c,
   ning arvestades järgmist:
   
               (1)
            
            
               Komisjoni määrusega (EÜ) nr 1296/2008 (2) kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta.
            
         
               (2)
            
            
               Määruse (EÜ) nr 1296/2008 artikli 6 kohaselt võib vastavalt komisjoni määrusele (EL) nr 642/2010 (3) kehtestatud imporditollimaksu suhtes kohaldada vähendust ühtse määra alusel. Selline vähendus kehtestati komisjoni delegeeritud määrusega (EL) 2018/94 (4) kolmandatest riikidest Hispaaniasse imporditava sorgo imporditollimaksu suhtes. Kõnealust vähendust kohaldatakse 1. jaanuaril 2017 avatud tariifikvoodi raames Hispaaniasse imporditava sorgo järelejäänud koguste suhtes.
            
         
               (3)
            
            
               Selleks et ühtse määra alusel kehtestatud kõnealune vähendus kehtiks, kohaldatakse nimetatud koguste suhtes erieeskirju. Eelkõige on määruse (EÜ) nr 1296/2008 artikli 12 lõike 1 punktis a sätestatud, et kui komisjon on vastu võtnud ühtse määra alusel vähenduse, peab litsentside kehtivusaeg vastama komisjoni määruse (EÜ) nr 1342/2003 (5) artiklis 6 täpsustatud ajale. Viimatinimetatud sätte asjaomane punkt on aga välja jäetud komisjoni rakendusmäärusega (EL) 2016/1237, (6) milles sätestatakse koos komisjoni rakendusmäärusega (EL) 2016/1239 (7) määruses (EL) nr 1308/2013 sätestatud põllumajandustoodete impordi- ja ekspordilitsentside süsteemi kohaldamise eeskirjad. Seetõttu on asjakohane uuesti lisada litsentside kehtivusaega käsitlev norm, mis on vajalik määruse (EÜ) nr 1296/2008 kohaldamiseks. Selguse huvides tuleks see norm lisada otse määrusesse (EÜ) nr 1296/2008.
            
         
               (4)
            
            
               Seepärast tuleks määrust (EÜ) nr 1296/2008 vastavalt muuta.
            
         
               (5)
            
            
               Õiguskindluse huvides tuleks selgitada, et kehtivusaega käsitlevat normi kohaldatakse kõikide delegeeritud määruse (EL) 2018/94 alusel väljaantud litsentside suhtes. Seetõttu tuleks käesolevat määrust kohaldada tagasiulatuvalt alates delegeeritud määruse (EL) 2018/94 jõustumise kuupäevast.
            
         
               (6)
            
            
               Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 1296/2008 artikli 12 lõige 1 asendatakse järgmisega:
   
      „1.   Litsentside kehtivusaeg on:
      
                  „a)
               
               
                  ajavahemik alates litsentsi väljaandmise päevast kuni väljaandmisele järgneva teise kuu lõpuni, kui komisjon on vastu võtnud ühtse määra alusel vähenduse;
               
            
                  b)
               
               
                  aeg, mis määratakse kindlaks pakkumismenetlust avavas määruses, kui litsentsid antakse välja tollimaksu vähendamiseks korraldatud pakkumismenetluse alusel.“
               
            
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.
   Seda kohaldatakse alates 26. jaanuarist 2018.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 28. märts 2018
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 347, 20.12.2013, lk 671.
   
      (2)  Komisjoni 18. detsembri 2008. aasta määrus (EÜ) nr 1296/2008, millega kehtestatakse tariifikvootide üksikasjalikud rakenduseeskirjad Hispaaniasse imporditava maisi ja sorgo ning Portugali imporditava maisi kohta (ELT L 340, 19.12.2008, lk 57).
   
      (3)  Komisjoni 20. juuli 2010. aasta määrus (EL) nr 642/2010 nõukogu määruse (EÜ) nr 1234/2007 rakenduseeskirjade kohta teraviljasektori imporditollimaksude osas (ELT L 187, 21.7.2010, lk 5).
   
      (4)  Komisjoni 16. novembri 2017. aasta delegeeritud määrus (EL) 2018/94, millega kehtestatakse kolmandatest riikidest Hispaaniasse imporditava sorgo imporditollimaksude vähendus ühtse määra alusel (ELT L 17, 23.1.2018, lk 7).
   
      (5)  Komisjoni 28. juuli 2003. aasta määrus (EÜ) nr 1342/2003, millega sätestatakse teravilja ja riisi impordi- ja ekspordilitsentside süsteemi kohaldamise üksikasjalikud erieeskirjad (ELT L 189, 29.7.2003, lk 12).
   
      (6)  Komisjoni 18. mai 2016. aasta delegeeritud määrus (EL) 2016/1237, millega täiendatakse Euroopa Parlamendi ja nõukogu määrust (EL) nr 1308/2013 impordi- ja ekspordilitsentside süsteemi kohaldamise eeskirjade osas ja Euroopa Parlamendi ja nõukogu määrust (EL) nr 1306/2013 selliste litsentside puhul esitatud tagatiste vabastamist ja kaotamist käsitlevate eeskirjade osas, muudetakse komisjoni määruseid (EÜ) nr 2535/2001, (EÜ) nr 1342/2003, (EÜ) nr 2336/2003, (EÜ) nr 951/2006, (EÜ) nr 341/2007 ja (EÜ) nr 382/2008 ning tunnistatakse kehtetuks komisjoni määrused (EÜ) nr 2390/98, (EÜ) nr 1345/2005, (EÜ) nr 376/2008 ja (EÜ) nr 507/2008 (ELT L 206, 30.7.2016, lk 1).
   
      (7)  Komisjoni 18. mai 2016. aasta rakendusmäärus (EL) 2016/1239, milles sätestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses impordi- ja ekspordilitsentside süsteemiga (ELT L 206, 30.7.2016, lk 44).